Məzəli qız (film)

"Məzəli qız" () — rejissor Vilyam Uaylerin filmi.

 Məzmun 

Hadisələr Nyu-Yorkda baş verir. Fanni Brays şəhər ətrafından olan sadə qızdır. O, uşaqlıqdan məşhur olmaq istəyib və vodevillərdə çıxış etməklə öz karyerasını başlamaq qərarına gəlir. Çıxış vaxtı diyircəkdə olan Fanni səhnədə cinas yaradır. Teatrın sahibi hirslənərək onu qovmaq istəyir, lakin səhnədə baş vermiş anlaşılmazlıq tamaşaçıları əyləndirir, bu məzəli və gözəl səsli qız onların xoşuna gəlir. Fanni işə qəbul olunur.

Çıxışdan sonra o, səhnə arxasında Niki Arnştaynla tanış olur. Fanni ona heyran olur. O, tezliklə yenidən görüşəcəklərini deyib uzun müddətə yoxa çıxır. Amma aşiq olmuş Fanninin kədərlənməyə vaxtı yox idi. Onun karyerası inkişaf edirdi. Bir azdan o, Nyu-Yorkdan olan konferansye Florens Ziqfeldin diqqətini cəlb edir. Ziqfeld onu "Ziqfildin qızları" adlı şousunda iştirak etməyə dəvət edir. Elə birinci çıxışında Fanni finaldakı mahnını oxumalı idi. Lakin kompleksi olan və özünü axmaq hesab edən qız mahnını ifa etməkdən imtina edir. Buna görə də Ziqfeldin özü ilə mübahisə edir. Onda qızın qarşısında iki seçim qalır: o, ya oxumalı, ya da qovulmalıdır. Fanni razılaşır, amma bu ifa komik şouya çevrilir: o, tamaşaçıların qarşısına gəlinlik paltarında, qarnında yastıq çıxır və hamilə qadını göstərir. Bu, tamaşaçıların xoşuna gəlir. Təkcə Ziqfeld buna – kiminsə onun əmrindən çıxmasına dözə bilmir. Lakin sürəkli alqışlar yenə də Fanniyə öz işində qalmasına kömək edir. Həmin gün Fanninin həyatında yenə də Niki Arnştayn peyda olur. Niki qızı öz sevgisi ilə ovsunlayaraq əvvəlki kimi yox olur.

Bir ildən sonra "Ziqfildin qızları"nın turney şousunda dəmiryol vağzalında Fanni Niki ilə rastlaşır. Bu dəfə qız özünü saxlaya bilmir və şounu atıb Nikinin ardınca Avropaya gedir. Niki ona evlənmə təklifi edir və onlar evlənirlər. Fanni hamilə olur və bir müddətlik karyerasından ayrılır. Nik qumar oynamağa davam edir və bir dəfə korrupsiya üstündə həbs olunur. Fanni ərini həbsxanadan çıxarmaq istəyir, lakin Nik üç il məhkum edilir. Həbsə girməmişdən əvvəl Nik Fanniyə ayrılmağı təklif edir ki, qız qarşıdakı həyatını normal yaşaya bilsin. Fanni Niki çox sevdiyi üçün bununla razılaşmır. On səkkiz aydan sonra Nik qayıdır, ancaq Fanni indi başa düşür ki, onlar bir-birindən çox uzaqlaşıblar. Artıq bu sevməyə davam etməyin mənası yoxdur. Ayrılandan sonra Fanni özünü qızına və ürəyini mahnılarda boşaltdığı tamaşaçılarına həsr edir.

 Filmin musiqiləri 

 Overture
 I’m the Greatest Star
 If a Girl Isn’t Pretty
 Rollerskate Rag
 I’d Rather Be Blue Over You
 Secondhand Rose
 His Love Makes Me Beautiful
 People
 People (Reprise)
 You Are Woman, I Am Man
 Don’t Rain on My Parade
 Sadie, Sadie
 The Swan
 Funny Girl
 My Man
 Finale

 Mükafatlar 

 1968-ci ilin "Oskar" mükafatı: 

Ən yaxşı qadın roluna görə – Barbra Streyzand

 1968-ci ilin "Qızıl Qlobus" mükafatı: 

Komediya və ya musiqili filmdə ən yaxşı qadın roluna görə – Barbra Streyzand

 Filmin heyəti 

 Film üzərində işləyənlər 

Ssenari müəllifləri : İzobel Lennart
Rejissor : Vilyam Uayler
Operator : Harri Stredlinq
Bəstəkarlar : Jul Stayn, Bob Merrill
Prodüser : Rey Stark

 Rollarda 

Barbra Streyzand – Fanni Brays
Ömər Şərif – Niki Arnştayn
Key Medford – Rouz Brays
Enn Frensis – Corciya Ceyms
Volter Piceon – Florens Ziqfeld
Li Allen – Eddi Rayan
May Kvestel – missis Strakoş
Cerald Mor – Tom Branka
Frenk Feylen
Mitti Lorens
Gertrude Flinn
Penni Santon
Con Hermon

 İstinadlar 

 Xarici keçidlər 






Kateqoriya:ABŞ filmləri
Kateqoriya:Bədii filmlər
Kateqoriya:Musiqili filmlər
Kateqoriya:Komediya filmləri
Kateqoriya:Rəngli filmlər
Kateqoriya:Vilyam Vaylerin filmləri
Kateqoriya:1968-ci ilin filmləri
Kateqoriya:1920-ci illər haqqında filmlər